**DARBA UZDEVUMS**

*Norvēģijas finanšu instrumenta 2014.–2021.gada perioda programmas “Klimata pārmaiņu mazināšana, pielāgošanās tām un vide” iepriekš noteiktā projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā”*

***1.1.iznākuma******5.1.aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām” īstenošanai***

**Aktivitātes mērķis:** pilnveidot Latvijas nacionālo siltumnīcefekta gāzu (turpmāk - SEG) emisiju inventarizācijas sistēmu lauksaimniecības sektorā, lai sagatavotu, analizētu un ziņotu augstas kvalitātes informāciju, nodrošinot SEG inventarizācijas ziņojumu 2019. gada KPSP[[1]](#footnote-3) vadlīniju papildinājumu 2006. gada KPSP vadlīniju ietvaros noteiktās metodoloģijas atbilstībai.

Galvenā problemātika, ieviešot jauno metodoloģiju aprēķinos ir saistāma ar jaunu lauksaimniecības dzīvnieku grupu definēšanu, atbilstoši to produktivitātei, kā rezultātā ir jāpārskata šīm grupām raksturīgie aprēķina koeficienti uzņemtās enerģijas aprēķiniem, kas nodrošina zarnu fermentācijas emisijas iznākuma noteikšanu, kā arī dzīvnieku izdalītā slāpekļa daudzums. Papildus ir jāievieš korekcijas kūtsmēslu apsaimniekošanas sistēmu noteikšanai un jāizvērtē jauni parametri, kas saistāmi ar emisijām no biogāzes ražošanas. 2019. gada KPSP vadlīniju papildinājuma 2006. gada KPSP vadlīnijas paredz arī kvalitātes kontroles procedūru slāpekļa aprites aprēķiniem, kas līdz šim netika ietverti SEG inventarizācijā.

1. **Aktivitātes ietvaros veicamie darba uzdevumi:**
   1. Ekspertu darbs pie pētījumu veikšanas:
      1. lauksaimniecības dzīvnieku skaita noteikšanas koeficientu precizēšana;
      2. barības devu analīzes liellopiem un barības sagremojamības analīžu veikšana barības paraugiem;
      3. kūtsmēslu apsaimniekošanas sistēmu algoritma atjaunošana;
      4. dzīvnieku izdalītā slāpekļa korekcijas atbilstoši jaunajām dzīvnieku grupām;
      5. slāpekļa plūsmu kvalitātes kontroles kritēriju izstrāde;
   2. Lauka darbi pētniecības fermās pētniecības veikšanai, t. sk.:
      1. izmantotā pakaišu veida un daudzuma izmantošanas raksturojums liellopu un cūku mītnēs;
      2. metāna konversijas faktora aprēķināšanai nepieciešamo lielumu noteikšana emisiju aprēķiniem no biogāzes ražošanas un slāpekļa satura noteikšana digestātā;
   3. Digestātu un barības paraugu ķīmiskā analīze N2O (dislāpekļa oksīds) un CH4 (metāna) emisiju aprēķinu nodrošināšanai augkopības un lopkopības sektoros;
   4. Publicitāte (prezentācija par pētījumiem vienā konferencē un publicēšana divos zinātniskajos izdevumos).
2. **Darba rezultāts:**
   1. Atjaunota aprēķinu metodika lauksaimniecības SEG emisiju noteikšanai:
      1. atskaite par veiktā pētījuma rezultātiem;
      2. aprēķinu metodikas skaidrojums;
      3. iegūto datu apkopojums (MS Excel izklājtabula);
      4. divas zinātniskās publikācijas.
3. **Aktivitātes ietvaros veicamo darba uzdevumu izpildes kārtība:**
   1. Aktivitātes īstenošanas gala izpildes termiņš ir **2023. gada 31. decembris**.
   2. Aktivitātes īstenošanai kopējais finansējuma apmērs ir **32 967,95 *euro****;*
   3. Darba uzdevumu izpilde, piešķirtā un izlietotā finansējuma apmērs, iesniegtās atskaites un nodevumi 2021.gadā:

|  |  |  |  |  |
| --- | --- | --- | --- | --- |
| **Īstenošanas gads** | **Darba uzdevumi** | **Piešķirtā finansējuma apmērs (*euro*)** | **Izlietotā finansējuma apmērs (*euro*)** | **Atskaites/Nodevumi** |
| **2021** | 1.1.Ekspertu darbs pie pētījumu veikšanas (izmaksas ietver atalgojumu | 13 000,00 | 14 678,53\* | 1. Gada kārtējā ceturkšņa finanšu un saturiskā atskaite;  2. Sākumposma atskaite par uzsākto pētījumu. |
| 1.2. Lauka darbi pētniecības fermās pētniecības veikšanai | 666,00 | 666,00 |
| 1.3. Digestātu un barības paraugu ķīmiskā analīze | 4 658,00 | 2979,47 |

*\*Pamatojoties uz 12.02.2021. starp Vides aizsardzības un reģionālās attīstības ministrijas (turpmāk – VARAM) un Latvijas Lauksaimniecības universitātes (turpmāk – LLU) noslēgto atsevišķu pārvaldes uzdevumu deleģēšanas līguma Nr. V/6/2021 ietvaros 24.01.2022. iesniegto LLU 2021. gada 4. ceturkšņa finanšu atskaiti Nr.4, lai nodrošinātu darba uzdevuma “1.1.Ekspertu darbs pie pētījumu veikšanas” izpildi un segtu ekspertu darbu barības datu analīzēm laboratorijā, 1 678,53 EUR pārcelti no darba uzdevuma “1.3. Digestātu un barības paraugu ķīmiskā analīze” izpildei paredzētā finansējuma. Finansējumu 1 678,53 EUR apmērā paredzēts atgriezt no darba uzdevuma “1.1.Ekspertu darbs pie pētījumu veikšanas” 2022. gadā ieplānotā finansējuma darba uzdevuma “1.3. Digestātu un barības paraugu ķīmiskā analīze” izpildei 2022.gadā.*

3.4. Darba uzdevumu izpilde, piešķirtā un izlietotā finansējuma apmērs, iesniegtās atskaites un nodevumi 2022. gadā:

|  |  |  |  |  |
| --- | --- | --- | --- | --- |
| **Īstenošanas gads** | **Darba uzdevumi** | **Piešķirtā finansējuma apmērs (*euro*)** | **Izlietotā finansējuma apmērs (*euro*)** | **Atskaites/Nodevumi** |
| **2022** | 1.1. Ekspertu darbs pie pētījumu veikšanas (izmaksas ietver atalgojumu) | 7 321,47 | 7 321,99 | 1. Kārtējā ceturkšņa finanšu un saturiskā atskaite  2. Starpposma atskaite par pētījumu izpildes rezultātiem. |
| 1.3. Digestātu un barības paraugu ķīmiskā analīze | 1 678,53 | 1 659,96\* |

*\*Pamatojoties uz 07.04.2022. starp VARAM un LLU noslēgto atsevišķu pārvaldes uzdevumu deleģēšanas līguma Nr. V/5/2022 ietvaros 19.01.2023. iesniegto LBTU (pamatojoties uz 31.08.2022. apstiprinātajiem grozījumiem LLU Satversmē, LBTU**ir LLU tiesību un saistību pārņēmēja) 2022. gada 4. ceturkšņa finanšu atskaiti Nr.3, lai nodrošinātu darba uzdevumu “5.1.1.Ekspertu darbs pie pētījumu veikšanas” un “5.1.3. Digestātu un barības paraugu ķīmiskā analīze” izpildi, kā arī LBTU 03.03.2023. vēstuli Nr. 3.2.1.-4.2/40 “Par neizlietotā finansējuma līguma Nr. V/5/2022 ietvaros”, LBTU 06.03.2023. atgrieza neizlietoto projekta finansējumu 18,05 EUR apmērā (maksājuma Nr. 23/11903) uz VARAM Valsts kases kontu, norādot, ka 2022. gada finansējuma atlikums nebūs nepieciešams un netiks apgūts 2023. gada deleģējuma līguma ietvaros.*

* 1. Darba uzdevumi, piešķirtā finansējuma apmērs, atskaites un nodevumi 2023. gadā:

|  |  |  |  |
| --- | --- | --- | --- |
| **Īstenošanas gads** | **Darba uzdevumi** | **Piešķirtā finansējuma apmērs (*euro*)** | **Atskaites/Nodevumi** |
| **2023** | 1.1. Ekspertu darbs pie pētījumu veikšanas (izmaksas ietver atalgojumu) | 4 264,00 | 1.Kārtējā ceturkšņa finanšu un saturiskā atskaite.  2.Gala atskaite par pētījumu izpildes rezultātiem.  3.Aprēķinu metodikas skaidrojums.  4.Iegūto datu apkopojums (*MS Excel izklājtabula*).  4. Apliecinājumi par īstenoto publicitāti. |
| 1.4. Publicitāte (prezentācija par pētījumiem 1 konferencē un publicēšana 2 zinātniskajos izdevumos) | 1 398,00 |

Nepieciešamības gadījumā Ministrijas noteiktajā laikā jāpiedalās Projekta darba grupas sanāksmēs, kur jāsniedz informācija par aktivitātes ieviešanas gaitu un sasniegtajiem rezultātiem.

|  |  |
| --- | --- |
| **Klimata un enerģētikas ministrija**  vienotais reģistrācijas Nr. 40900039891  Maskavas iela 165, Rīga, LV-1019  Valsts sekretāre  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Līga Kurevska | **Latvijas Biozinātņu un tehnoloģiju universitāte**  vienotais reģistrācijas Nr. 90000041898  Lielā iela 2,Jelgava, LV-3001  Zinātņu prorektore  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Irina Arhipova |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Saskaņā ar Apvienoto Nāciju Organizācijas Vispārējās konvencijas par klimata pārmaiņām un tās Līgumslēdzēju pušu konferencē apstiprinātiem lēmumiem tās dalībvalstīm, tai skaitā Latvijai, katru gadu Konvencijas sekretariātā jāsniedz SEG inventarizācija, kas jāaprēķina, izmantojot ANO Klimata pārmaiņu starpvaldību padomes (turpmāk – KPSP) izstrādātās vadlīnijas. [↑](#footnote-ref-3)