**Latvijas Biozinātņu un tehnoloģiju universitātei deleģētie pārvaldes uzdevumi 2023. gadā**

1. 2023. gada siltumnīcefekta gāzu (turpmāk – SEG) inventarizācijas papildināšana lauksaimniecības sektoram saskaņā ar 2022. gada 7. aprīļa deleģēšanas līgumu Nr. V/5/2022, tai skaitā:
   1. sagatavot 2023. gada nacionālā inventarizācijas ziņojuma gala versiju par lauksaimniecības sektoru, tai skaitā sagatavot un iestrādāt ziņojumā nepieciešamos precizējumus;
   2. veikt kvalitātes kontroles procedūras atbilstoši 2023. gada SEG inventarizācijas sagatavošanas instrukcijai un KK/KN plānam[[1]](#footnote-2);
   3. saskaņā ar Ministrijas pieprasījumu piedalīties komentāru un atbilžu sagatavošanā Eiropas Komisijai sākotnējā izvērtējuma ietvaros, Saistību pārdales lēmuma (ESD) visaptverošā pārbaudē un Latvijas institūciju izvērtējumā par SEG inventarizāciju saistībā ar lauksaimniecības sektoru.
2. Sagatavot un apkopot Eiropas Komisijas (turpmāk - Komisija) noteiktā atskaitīšanās formātā (*CRF Summary 2*) aptuvenās SEG emisijas par 2022. gadu lauksaimniecības sektoram, kā arī sniegt paskaidrojošo informāciju par SEG emisiju laikrindu.
3. Sagatavot priekšlikumus 2024. gadā veicamās SEG emisiju inventarizācijas no lauksaimniecības sektora pilnveidošanai.
4. Sagatavot SEG emisiju aprēķinus lauksaimniecības sektoram par 2022. gadu un pārrēķinus pēc nepieciešamības par 1990.-2021. gadu ņemot vērā kvalitātes kontroles un kvalitātes nodrošināšanas plānu Latvijas SEG inventarizācijai un starptautisko auditoru norādījumus, tai skaitā:
   1. elektroniski apkopot kopējā standartizētā ziņošanas formātā (*CRF Reporter*) un integrētā emisiju aprēķināšanas datubāzē (*MESAP*) iegūtos vai aprēķinātos darbības datus un datus par SEG emisijām atbilstoši Apvienoto Nāciju Organizācijas Vispārējās konvencijas (turpmāk - Konvencija) ziņošanas vadlīnijām ikgadējo inventarizāciju sagatavošanai, iesniedzot sagatavoto informāciju Ministrijai;
   2. novērtēt neprecizitātes iegūtajiem vai aprēķinātajiem darbības datiem, emisiju faktoriem un datiem par SEG emisijām no lauksaimniecības sektora un iesniegt Ministrijai speciālā Excel formātā;
   3. pilnveidot SEG emisiju novērtējumu par lauksaimniecības sektoru saskaņā ar Konvencijas starptautisko ekspertu rekomendācijām, tai skaitā pilnveidot pēc nepieciešamības instrukciju par lauksaimniecības sektora SEG inventarizācijas sagatavošanu, kā arī sadarboties ar Ministriju SEG inventarizācijas apkopošanas laikā;
   4. sagatavot 2024. gada nacionālā inventarizācijas ziņojuma (*National inventory report*) nodaļas angļu valodā par lauksaimniecības sektoru, balstoties uz Ministrijas izstrādāto instrukciju

Latvijas SEG inventarizācijas sagatavošanai, t.i., vispārējo aprakstu par sektoru, SEG emisiju laika rindu aprakstu, par visām veiktajām izmaiņām, uzlabojumiem, pielietotām metodēm, pieņēmumiem, salīdzinājumu ar pēdējo iesniegto inventarizāciju, ievērotām kvalitātes kontroles procedūrām;

* 1. Veikt netiešo SEG emisiju aprēķinus, izmantojot 2006. gada Klimata pārmaiņu starpvaldību padomes un Eiropas Vides aģentūras 2013. gada Gaisa piesārņojošo emisiju inventarizāciju vadlīnijas.

1. Piedalīties pārbaudes procesā 5. Divgadu pārskatam (BR5) un 8. Nacionālajam ziņojumam ANO Vispārējās konvencijas par klimata pārmaiņām ietvaros par lauksaimniecības sektoru, tai skaitā piedalīties sanāksmēs.
2. sagatavot priekšlikumus Ministru kabineta 2022. gada 25. oktobra noteikumu Nr. 675 “Siltumnīcefekta gāzu inventarizācijas sistēmas, prognožu sistēmas un sistēmas ziņošanai par pielāgošanos klimata pārmaiņām izveidošanas un uzturēšanas kārtība” pārskatīšanai saistībā ar SEG emisiju aprēķinu no lauksaimniecības sektora un SEG emisiju prognožu sagatavošanas, tai skaitā dalība sanāksmēs.
3. Veikt kvalitātes kontroli Zemes izmantošanas, zemes izmantošanas maiņas un mežsaimniecības sektora pamatavotiem 2024. gada SEG inventarizācijai atbilstoši kvalitātes kontroles un kvalitātes nodrošināšanas plānam.
4. Turpināt darbu pie 2023. gada divgadu Ziņojuma par politiku, pasākumiem un SEG prognozēm Eiropas Komisijai par lauksaimniecības sektoru (dalība rīkotajās sanāksmēs nacionālā un starptautiskā līmenī, ziņojuma projekta versijas par lauksaimniecības sadaļu sagatavošana, u.c.).
5. Darbs pie Nacionālā enerģētikas un klimata plāna atjaunināšanas un progresa ziņojuma sagatavošanas, kas saistīts ar lauksaimniecības sektora SEG emisijām (veikt modelēšanu mērķa scenārijam lauksaimniecības sektoram ne-ETS mērķa sasniegšanai, ņemot vērā nozaru ministriju sagatavotās politikas un pasākumus, sniegt ieteikumus pasākumiem un to īstenošanai, ņemot vērā ieguldījumu SEG emisiju samazināšanai, veikt kvantitatīvo novērtējumu politiku un pasākumu īstenošanai, dalība rīkotajās sanāksmēs, atbilžu sagatavošana uz uzdotajiem jautājumiem pēc Ministrijas uzaicinājuma).
6. Pēc Ministrijas pieprasījuma piedalīties Latvijā organizētajos pasākumos (tai skaitā, ikgadējā sanāksmē par SEG inventarizāciju, 2023. gada SEG inventarizācijas starptautiskā pārbaudē par lauksaimniecības sektoru Konvencijas ietvaros un nepieciešamības gadījumā arī starptautiskajos pasākumos, kuros tiek apspriesti būtiski jautājumi saistībā ar SEG emisijām no lauksaimniecības nozares.
7. Pēc Ministrijas pieprasījuma sniegt informāciju par SEG emisiju aprēķinu gaitu, tai skaitā par paredzamajām izmaiņām un iespējamajām problēmām, kā arī piedalīties šā Līguma uzraudzības sanāksmēs, prezentējot īstenotos šā Līguma uzdevumus.
8. Sagatavot kopsavilkuma atskaiti par šī Līguma pielikuma 1.-11. uzdevumu izpildi latviešu valodā, pievienojot visus izmantotos un sagatavotos materiālus (tai skaitā emisiju aprēķinu

Excel failus, un citus failus ar izmantotiem datiem) par SEG inventarizāciju, ziņojuma par politiku, pasākumiem un SEG prognozēm lauksaimniecības sektoram.

1. Saskaņā ar Norvēģijas finanšu instrumenta 2014.–2021.gada perioda programmas “Klimata pārmaiņu mazināšana, pielāgošanās tām un vide” 2020.gada 4.novembrī noslēgto projekta

līgumu Nr. NFI/INP/01 “Par iepriekš noteiktā projekta “Klimata pārmaiņu politikas integrācija nozaru un reģionālajā politikā” īstenošanu”, turpināt darbu pie projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā” (turpmāk – NFI INP) 1.1. iznākuma 5.1. aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām”, t.sk. apakšaktivitāšu 5.1.1. “Ekspertu darbs pie pētījumu veikšanas” un 1.4. “Publicitāte (prezentācija par pētījumiem 1 konferencē un publicēšana 2 zinātniskajos izdevumos)” ieviešanas, atbilstoši Līguma 7. pielikumā ietvertajam aprakstam.

1. Sagatavot Līgumā noteiktajā termiņā:
   1. ceturkšņa atskaites atbilstoši 5. un 6. pielikumā noteiktajam par NFI INP 5.1. aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām”, tai skaitā apakšaktivitāšu 5.1.1. “Ekspertu darbs pie pētījumu veikšanas”, 1.4. “Publicitāte (prezentācija par pētījumiem 1 konferencē un publicēšana 2 zinātniskajos izdevumos)” ieviešanas gaitu;
   2. gala atskaiti par pētījumu izpildes rezultātiem, t.sk. aprēķinu metodikas skaidrojumu un iegūto datu apkopojumu (MS Excel izklājtabula) un apliecinājumus par īstenoto publicitāti (prezentācija par pētījumiem vienā zinātniskajā konferencē un publicēšana divos zinātniskajos izdevumos).

Plānoto uzdevumu izpildes termiņi ir apkopoti šā Līguma pielikuma 1. tabulā.

1. tabula: Uzdevumu izpildes termiņi

|  |  |
| --- | --- |
| Uzdevums, saskaņā ar tehnisko specifikāciju | Izpildes termiņš |
| * 1. - 1.3 | 2023. gada 3. oktobris |
| 2. | 2023. gada 30. jūnijs |
| 3. | 2023. gada 1. septembris |
| 4.1.- 4.5. | 2023. gada 15. decembris |
| 5.-10. | 2023. gada 31. decembris |
| 11. – 12. | 2023. gada 31. decembris |
| 13. – 14. | 2023. gada 31. decembris (atskaites atbilstoši Līgumā noteiktajam termiņam) |

|  |  |
| --- | --- |
| **Klimata un enerģētikas ministrija**  vienotais reģistrācijas Nr. 40900039891  Maskavas iela 165, Rīga, LV-1019  Valsts sekretāre  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Līga Kurevska | **Latvijas Biozinātņu un tehnoloģiju universitāte**  vienotais reģistrācijas Nr. 90000041898  Lielā iela 2,Jelgava, LV-3001  Zinātņu prorektore  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Irina Arhipova |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. https://drive.google.com/file/d/1c\_feT1sy0yKb2d5RYcu6EQa124VeLQ\_8/view [↑](#footnote-ref-2)